MALEE บวกคึกกว่า 9% คาดเก็งฯหลังหุ้นเป็นขาลงมานานกว่า 6 เดือน
MALEE บวกคึกกว่า 9% คาดเก็งฯหลังหุ้นเป็นขาลงมานานกว่า 6 เดือน ฟากโบรกฯชี้ Q2 ผลงานแย่แนะชะลอการลงทุน โดยหุ้นปิดภาคเช้าอยู่ที่ระดับ 13.80 บาท บวก 1.20 บาท หรือ 9.52% ด้วยมูลค่าซื้อขาย 89.97 ล้านบาท  
23 ก.ค. 2561

ผู้สื่อข่าวรายงานว่า บริษัท มาลีกรุ๊ป จำกัด (มหาชน) หรือ MALEE ปิดภาคเช้าวันนี้(23ก.ค.)อยู่ที่ระดับ 13.80 บาท บวก 1.20 บาท หรือ 9.52% ด้วยมูลค่าซื้อขาย 89.97 ล้านบาท  ราคาหุ้นเป็นขาลงมานานนับตั้งแต่ต้นปี 2561 ยืนที่ระดับ 40 บาท ทำให้นักลงทุนเข้ามาเก็งกำไรหลังหุ้นอ่อนตัวแรง

บล.ฟินันเซีย ไซรัส ระบุในบทวิเคราะห์ว่า MALEE คาดผลการดำเนินงานไตรมาส 2/61 อาจพลิกเป็นขาดทุน -6 ลบ. จาก ไตรมาส 1/61 ที่มีกำไร 9 ลบ. และต่ำกว่าไตรมาส 2/60 ที่มีกำไร 61 ลบ. ถือเป็นการขาดทุนครั้งแรกในรอบ 10 ปี เพราะรายได้ยังดูแย่ทั้งในประเทศและส่งออก โดยเฉพาะยอดส่งออกน้ำมะพร้าวลูกค้า CMG ที่คาดยังหดตัวทั้ง เทียบไตรมาสก่อนหน้า และเทียบช่วงเดียวกันของปีก่อน ประกอบหับค่าใช้จ่ายยังอยู่ในระดับสูง มีแต่ทรงกับเพิ่ม
แม้ไตรมาสนี้จะเริ่มรวมผลประกอบการของ LQSF เวียดนามเข้ามาใน พ.ค.-มิ.ย. ซึ่งคาดว่าจะมีคาดรายได้ราว 100 ลบ. แต่อาจสร้างกำไรได้ไม่มาก ยังอยู่ระหว่างทบทวนประมาณการกำไรและราคาเป้าหมายเบื้องต้นแนะนำชะลอการลงทุนไปก่อน 
 